Αφεντούλα Μαγαλιού

Η Αφεντούλα (Τούλα) Μαγαλιού (Σέρρες, 31 Οκτωβρίου 1979), είναι Ελληνίδα πρώην καλαθοσφαιρίστρια. Διαθέτοντας ύψος 1,68 μέτρα αγωνιζόταν ως Πόιντ γκαρντ και Σούτινγκ γκαρντ.
 Προσωπικά στοιχεία 
Η αθλήτρια έλκει την καταγωγή της από το Γόνιμο Σερρών.«Η Γονιμιώτισα Αφεντούλα Μαγαλιού στον Αθηναικό», άρθρο στο ιστολόγιο MyGonimo.blogspot.gr, 18 Αυγούστου 2014.

 Επαγγελματική σταδιοδρομία 
 Σε συλλογικό επίπεδο 
Την αγωνιστική περίοδο 2000-01 η Μαγαλιού αποτέλεσε μέλος της ομάδας του Πανσερραϊκού ο οποίος τότε διένυε την πρώτη από πέντε συνεχόμενες χρονιές στην Α1 Εθνική Κατηγορία. Η ομάδα συμμετείχε στο Final-4 του Κυπέλλου Ελλάδος που διεξήχθη στις 24 και 25 Μαρτίου 2001 στη Νέα Ιωνία Μαγνησίας.«Στατιστικά Κυπέλλου Ελλάδος Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η ομάδα των Σερρών τερμάτισε τρίτη (Ημιτελικοί: Δ.Α.Σ. Άνω Λιοσίων - Πανσερραϊκός 71-53,«Κέρδισε τον Πανσερραϊκό 71-53 στο Κύπελλο Ελλάδας μπάσκετ γυναικών», άρθρο στον ιστότοπο In.gr, 24 Μαρτίου 2001. Μικρός Τελικός: Πανσερραϊκός - Μ.Ε.Ν.Τ. 69-66). Σε ό,τι αφορά το Πρωτάθλημα τερμάτισε στην 5η θέση του βαθμολογικού πίνακα.

Φορώντας τα χρώματα της Καστοριάς Cosmopel την αγωνιστική περίοδο 2005-06, η αθλήτρια συνέβαλε στην κατάληψη της 3ης θέσης στο Πρωτάθλημα της Α1 Εθνικής. Την ίδια χρονιά η ομάδα συμμετείχε στο EuroCup, διοργάνωση δεύτερου επιπέδου της FIBA Europe, με τη Μαγαλιού να λαμβάνει χρόνο συμμετοχής 19,3 λεπτά κατά μ.ό. σε 8 παιχνίδια.Magaliou, Afentoula, στατιστικά της αθλήτριας στον επίσημο ιστότοπο της FIBA Europe για τη διοργάνωση του EuroCup 2005-2006. Σε καθένα από αυτά αυτά σημείωσε κατά μέσο όρο 4,5 πόντους, 0,8 ριμπάουντ και 1,0 ασίστ.

 Θητεία στον Αθηναϊκό (2006-2009) 
Την αγωνιστική περίοδο 2006-07 η Μαγαλιού μετέφερε την έδρα της στην Αθήνα για λογαριασμού του Αθηναϊκού Βύρωνα, κατακτώντας μαζί του το Πρωτάθλημα της Α2 Εθνικής και, παράλληλα, την άνοδο στη μεγάλη κατηγορία.«Μεταγραφικό μπαμ από την Αρτέμιδα Βόλου με Μαγαλιού και Ζέρβα!», άρθρο στον ιστότοπο WePlayBall.gr, 24 Ιουνίου 2009. Εκεί, στα πλαίσια της περιόδου 2007-08, ο Αθηναϊκός πραγματοποίησε καλή πορεία, τερματίζοντας στην 3η θέση, πάντα με τη Μαγαλιού στο ρόστερ. Στη διάρκεια της κανονικής περιόδου η αθλήτρια συμμετείχε σε 25 αγώνες σημειώνοντας 123 πόντους (4,92 κατά μ.ό.)«Στατιστικά Αθλητριών Αθηναϊκού για την Κανονική Περίοδο 2007-2008» , πληροφορίες στον ιστότοπο της εταιρείας Galanis Sports Data.

Την περίοδο 2008-09 ενίσχυσε την προσπάθεια του Αθηναϊκού στο EuroCup, παίζοντας για 7,8 λεπτά κατά μ.ό. σε 9 παιχνίδια (η ομάδα έφτασε στη «Φάση των 8»).Magaliou, Afentoula, στατιστικά της αθλήτριας στον επίσημο ιστότοπο της FIBA Europe για τη διοργάνωση του EuroCup 2008-2009. Σε καθένα από αυτά αυτά σημείωσε κατά μέσο όρο 1,6 πόντους, 0,4 ριμπάουντ και 0,4 ασίστ. Στο Πρωτάθλημα Ελλάδος της ίδιας χρονιάς η ομάδα του Βύρωνα κατέκτησε αήττητη την κορυφή εγκαινιάζοντας μια περίοδο μεγάλων επιτυχιών.«Α1 Μπάσκετ (Γ): Πρωταθλητής ο Αθηναϊκός» , άρθρο στον ιστότοπο Contra.gr, 29 Μαρτίου 2009.«Έκανε το "απόλυτο" ο Αθηναϊκός» , άρθρο στον ιστότοπο Sport24.gr, 12 Απριλίου 2009. Στη διάρκεια της κανονικής περιόδου η αθλήτρια συμμετείχε σε 17 αγώνες σημειώνοντας 93 πόντους (5,47 κατά μ.ό.) και έχοντας ποσοστό επιτυχίας 66% στις βολές, 71% στα δίποντα και 39% στα τρίποντα.«Στατιστικά Αθλητριών Αθηναϊκού για την Κανονική Περίοδο 2008-2009» , πληροφορίες στον ιστότοπο της εταιρείας Galanis Sports Data.

 Μεταγραφή στο Βόλο και στον Απόλλωνα Πτολεμαΐδας (2009-2011)  
Η αθλήτρια αποχώρησε από το ρόστερ του Αθηναϊκού τον Ιούνιο του 2009 μετά από τρία χρόνια παρουσίας, παρέμεινε ωστόσο νομικά δεμένη με το σύλλογο που τα επόμενα χρόνια την παραχώρησε με τη μορφή δανεισμού σε άλλες ομάδες.«Αποχωρούν Μαγαλιού, Μανώλη, Κουντουρά και Δασκαλοπούλου», άρθρο στον ιστότοπο WePlayBall.gr, 3 Ιουνίου 2009. Η πρώτη από αυτές ήταν η Άρτεμις Βόλου  η οποία το ίδιο καλοκαίρι οδηγήθηκε μέσω ανακατατάξεων στην Α1 Εθνική, αφού απορροφήθηκε από τον Ολυμπιακό Βόλου που τότε επανερχόταν στην ενεργό δράση μετά από περίοδο αδράνειας του τμήματος.«Οριστικά στην Α2 η Αμαρυλλίδα και στην Α1 η Άρτεμις Βόλου», άρθρο στον ιστότοπο WePlayBall.gr, 14 Ιουλίου 2009.

Φορώντας τα χρώματα του Ολυμπιακού Βόλου, λοιπόν, για την αγωνιστική περίοδο 2009-10 η πεπειραμένη γκαρντ σημείωσε 289 πόντους σε 23 αγώνες της κανονικής περιόδου με ποσοστό ευστοχίας 71% στις βολές, 47% στα δίποντα και 36% στα τρίποντα.«Στατιστικά Αθλητριών Ολυμπιακού Βόλου για την Κανονική Περίοδο 2009-2010» , πληροφορίες στον ιστότοπο της εταιρείας Galanis Sports Data.«Στον Απόλλωνα Πτολεμαΐδας η Μαγαλιού», άρθρο στον ιστότοπο WePlayBall.gr, 18 Αυγούστου 2010. Ήταν δε η δεύτερη καλύτερη σκόρερ της ομάδας της  και 15η του Πρωταθλήματος.«Πίνακας Καλύτερων Σκόρερ Κανονικής Περιόδου 2009-2010» , πληροφορίες στον ιστότοπο της εταιρείας Galanis Sports Data.

Επόμενος σταθμός της Μαγαλιού ήταν ο Απόλλων Πτολεμαΐδας στον οποίο και παραχωρήθηκε με υποσχετική από τον Αθηναϊκό τον Αύγουστο του 2010. Την αγωνιστική περίοδο 2010-11 η ομάδα της Βόρειας Ελλάδας συμμετείχε στην Α1 Εθνική τερματίζοντας στην 8η θέση του βαθμολογικού πίνακα. Φορώντας τα χρώματά της, η αθλήτρια σημείωσε 175 πόντους σε 22 αγώνες (7,95 κατά μ.ό.) με ποσοστό επιτυχίας 80% στις βολές (38/47), 40% στα δίποντα και 28% στα τρίποντα.«Στατιστικά Αθλητριών Απόλλωνα Πτολεμαΐδας για την Κανονική Περίοδο 2010-2011», πληροφορίες στον ιστότοπο της εταιρείας Galanis Sports Data.

 Στην ομάδα του Πρωτέα (2012-2014) 
Στις 31 Μαρτίου 2013 η Μαγαλιού κατέκτησε το Κύπελλο Ελλάδος ως μέλος της ομάδας του Πρωτέα, χρονιά κατά την οποία η ομάδα της Βούλας αξιοσημείωτα αγωνιζόταν στην Α2 Εθνική.«Μαγαλιού: «MVP όλη η ομάδα»», αναδημοσίευση συνέντευξης από τον ιστότοπο OnSports.gr, 14 Απριλίου 2013. Η ίδια η αθλήτρια σημείωσε 15 πόντους στον Τελικό (2 τρίποντα, 3 ασίστ, 3 κλεψίματα), ενώ πέτυχε και το νικητήριο καλάθι διαμορφώνοντας το σκορ σε 50-52 απέναντι στον ΠΑΟΚ«Κυπελλούχος ο Πρωτέας, ΜVP και πρώτη σκόρερ του φάιναλ φορ η Μαγαλιού», άρθρο στον ιστότοπο Giafkasports.gr, 31 Μαρτίου 2013.«Έκανε το θαύμα ο Πρωτέας!» , άρθρο στον ιστότοπο PameSports.gr, 31 Μαρτίου 2013. Κατά συνέπεια έλαβε και το βραβείο της Πολυτιμότερης Παίκτριας (M.V.P.) του αγώνα, ενώ παράλληλα ήταν και η πρώτη σκόρερ του Final-4.«Τα σάρωσε όλα η Μαγαλιού!», άρθρο στον ιστότοπο WePlayBall.gr, 31 Μαρτίου 2013.

 Επιστροφή στον Αθηναϊκό (2014-2015) 
Το 2014 επέστρεψε στην ομάδα του Αθηναϊκού, μετά από πέντε χρόνια.

 Δάφνη Αγίου Δημητρίου και Π.Α.Ο.Κ 
Το 2015 συμφώνησε με την Δάφνη Αγίου Δημητρίου της Α2. Τη σεζόν 2015-16, κατέκτησε το πρωτάθλημα στην Α2 Γυναικών και την άνοδο στην Α1, αποτελώντας μια από τις καλύτερες παίκτριες της ομάδας.

Τον Ιούλιο του 2016, ανακοινώθηκε από την ομάδα του Π.Α.Ο.Κ. Στον Π.Α.Ο.Κ έμενε για δυο χρόνια μέχρι το 2018.

 Καλύβια Θορικού 
Το 2018, πήρε μεταγραφή για την ομάδα των Καλυβίων Θορικού. Στις 18 Μαρτίου 2019, σε αγώνα κόντρα στον Π.Α.Ο.Κ, τιμήθηκε από τους Θεσσαλονικείς για την προσφορά της στο σύλλογο. Σε αυτόν τον αγώνα η Μαγαλίου είχε 5 πόντους, έξι ριμπάουντ και δύο ασίστ στα 32.13’ που έμεινε στο παρκέ. 

Τον Σεπτέμβριο του 2019, στο 1ο «Βασίλης Φειδάς Basketball Tournament, ο ΑΟ Βάρης βράβευσε την Αφεντούλα Μαγαλιού, για την μεγάλη προσφορά της στον χώρο του γυναικείου μπάσκετ.

 Παραπομπές 

 Εξωτερικοί σύνδεσμοι 
  Magaliou, Afentoula, στατιστικά της αθλήτριας στον επίσημο ιστότοπο της FIBA Europe.

Κατηγορία:Ελληνίδες αθλήτριες της καλαθοσφαίρισης
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιρίστριες Α.Ο. Σερρών
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες ΜΑΣ Καστοριά
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Απόλλωνα Πτολεμαΐδας
Κατηγορία:Καλαθοσφαιρίστριες Ιπποκράτη Κω
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Δάφνης Αγίου Δημητρίου
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Καλυβίων Θορικού